Wan miusik. Singsing blong ol boe blong Kora.+48 Jehova i hae mo i stret blong man i presem hemLong taon blong God blong yumi, long bigfala hil blong hem we i tabu.2 Hil Ya Saeon long not olgetaWe i taon blong Bigfala King,+I naes tumas from i hae we i hae, mo i stap mekem ol man long fulwol oli glad.+3 Insaed long ol strong taoa blong taon ya,God i mekem yumi kasemsave se hem i wan sefples blong haed.*+4 !Yufala i luk! Ol king oli joen wanples finis.*Oli muv wanples i go.5 Taem oli luk taon ya, oli sapraes tumas.Oli panik mo oli ronwe from oli fraet.6 Mo long ples ya, oli seksek bitim mak,Oli harem nogud tumas olsem wan woman we i stap bonem pikinini.7 Mo yu mekem se iswin i mekem ol sip blong Tasis oli rek.8 Ol samting we mifala i harem bifo, naoia mifala stret i lukLong taon blong Jehova komanda blong ol ami, yes long taon blong God blong yumi.God bambae i mekem se taon ya i stap strong olwe.+ (Selah)9 O God, insaed long tempol blong yu,Mifala i stap tingting gud long fasin blong yu blong lavem man oltaem.+10 Olsem nem blong yu, O God, wosipBlong yu i go kasem olgeta ples long wol.+Raethan blong yu i fulap long stret fasin.+11 I gud Hil Ya Saeon i glad,+I gud ol taon* blong Juda oli glad, from ol jajmen blong yu.+12 Yufala i maj i goraon long Saeon, yufala i raonem gud,Yufala i kaontem ol taoa blong hem.+13 Yufala i tingting gud long ol graon ya we oli hivimap raon long hem.*+Yufala i jekemgud ol strong taoa blong hem,Blong yufala i save tokbaot olgeta long ol jeneresen long fiuja.14 From we God ya, hem i God blong yumi+ gogo i no save finis.Bambae hem i lidim yumi blong olwe.*+
tpi_Latn